কুইয়ার লাউঞ্জ

কুইয়ার লাউঞ্জ হল একটি ৫০১(গ)(৩) অলাভজনক সংস্থা, যারা বিশ্বের শীর্ষস্থানীয় চলচ্চিত্র উৎসবগুলিতে স্যুইট শ্রেণির কক্ষ প্রদান করে। এদের প্রাথমিক কাজ হল সমকামী বিষয়বস্তু (গল্প, প্লট বা চরিত্র) সম্বলিত অথবা সমকামী চলচ্চিত্র নির্মাতাদের দ্বারা নির্মিত চলচ্চিত্র উৎসবে অংশগ্রহণকারীদের তথ্য প্রদান এবং শিক্ষিত করা।

তারা চলচ্চিত্র উৎসবের সময় একটি উচ্চমানের আতিথেয়তা স্যুট এবং ইভেন্ট স্পেস তৈরি করে, যেখানে যে কেউ — সমকামী বা বিপরীতকামী — এসে চলচ্চিত্র সম্পর্কে জানতে পারবেন। তারা তাদের সমর্থিত চলচ্চিত্রের জন্য তাদের এলাকায় সংবাদ সম্মেলন এবং প্যানেল আলোচনার আয়োজন করে। চলচ্চিত্র উৎসবের সময় এই স্থানটি শুধুমাত্র আমন্ত্রিতদের জন্য থাকেনা, বরঞ্চ একটি সত্যিকারের পাবলিক স্থান হয়ে ওঠে। বিশেষ করে সানড্যান্স ফিল্ম ফেস্টিভ্যালের সময়, রাতে এই স্থানটি চলচ্চিত্র প্রিমিয়ার এবং ভিআইপি পার্টির জন্য একটি শীর্ষ স্থান হয়ে ওঠে। তবে, তারা সমকামী কেন্দ্রিক অনুষ্ঠানের আয়োজনও করে, যার মধ্যে রয়েছে গ্ল্যামড্যান্স এবং হোমোস অ্যাওয়ে ফ্রম হোম নামে পরিচিত পার্টি।A Brokeback Sundance : Rolling Stone

প্রাক্তন চলচ্চিত্র নির্বাহী এলেন হুয়াং সমকামীদের জন্য একটি স্থানের প্রয়োজনীয়তা অনুভব করেছিলেন এবং তাই তিনি ২০০৩ সালের জানুয়ারিতে সানড্যান্স ফিল্ম ফেস্টিভ্যালে কুইয়ার লাউঞ্জটি শুরু করেছিলেন। তিনি কান চলচ্চিত্র উৎসবের একটি অনুষ্ঠানে "ওয়েস্ট হলিউড লাউঞ্জ" দেখে সেই থেকে এই ধারণাটি তৈরি করেছিলেন। অবশ্য সেই লাউঞ্জটি সমকামী পুরুষ এবং মহিলাদের জন্য ছিল না, বরং এটি তৈরি হয়েছিল বিখ্যাতদের জন্য একটি স্বর্গ এবং রাত্রিজীবনের কেন্দ্র হিসেবে, শহর হিসেবে পশ্চিম হলিউডের বিস্তৃত উন্নয়নের সাথে এটি যুক্ত ছিল। এই ধারণাটি কুইয়ার লাউঞ্জে বিকশিত হয়েছিল। কুইয়ার লাউঞ্জটি কর্পোরেট স্পনসরশিপের মাধ্যমে সমর্থিত। অতীতের স্পনসরদের মধ্যে রয়েছে শোটাইম, অ্যাবসোলুট, ইন্টেল, প্ল্যান্ট্রনিক্স, মনস্টার এনার্জি ড্রিংক, পেরিয়ার, অ্যাকোয়াফিনা এবং ডেল কম্পিউটার।

কুইয়ার লাউঞ্জ সানড্যান্স ফিল্ম ফেস্টিভ্যালের টার্নেশন, দ্য এডুকেশন অফ শেলবি নক্স এবং কুইন্সেনেরা (সানড্যান্স ফিল্ম ফেস্টিভ্যালে অডিয়েন্স অ্যাওয়ার্ড এবং গ্র্যান্ড জুরি পুরস্কারের প্রথম বিজয়ী)-র মতো জনপ্রিয় ছবিগুলিকে সফলভাবে প্রচার করেছে এবং সাফল্য অর্জন করেছে। সানড্যান্স ফিল্ম ফেস্টিভ্যালে একটি চলচ্চিত্রের উপস্থিতি অনুভব করাতে কুইয়ার লাউঞ্জের সহায়তা সত্যিই পার্থক্য আনতে পারে।

২০০৩ সালে কুইয়ার লাউঞ্জে প্রচারক মিকি কটরেল এবং জন ক্যামেরন মিচেলের সাথে হোমোস অ্যাওয়ে ফ্রম হোম নামে পরিচিত একটি বিখ্যাত সানড্যান্স ফিল্ম ফেস্টিভ্যাল পার্টি পুনরুজ্জীবিত হয়। এই পার্টিটি এখন সানড্যান্স ফিল্ম ফেস্টিভ্যালের অন্যতম শীর্ষ পার্টি হিসেবে বিবেচিত হয়, এখানে বিপরীতকামী বিখ্যাত ব্যক্তিরা এবং চলচ্চিত্র নির্বাহীরা গোপনে উপস্থিত থাকেন। এটি ঐতিহ্যগতভাবে সানড্যান্স চলচ্চিত্র উৎসবের দ্বিতীয় বৃহস্পতিবার অনুষ্ঠিত হয়। কুইয়ার লাউঞ্জ সানড্যান্সে তাদের জায়গাটি সমকামী নয় এমন চলচ্চিত্রের জন্য ভাড়া দেয়, এছাড়াও এখানে তারা রাইজ এবং রিস্টকাটার্স: এ লাভ স্টোরি-র মতো চলচ্চিত্রের প্রিমিয়ারের আয়োজন করেছে।

২০০৬ সালে, টরন্টো আন্তর্জাতিক চলচ্চিত্র উৎসব (টিআইএফএফ) চলাকালীন কুইয়ার লাউঞ্জ সফলভাবে তাদের অনুষ্ঠানগুলি তৈরি করে এবং উৎসবের একটি অনুমোদিত ইভেন্টে পরিণত হয় — এটিই প্রথম সংগঠন যা "টিআইএফএফ এক্সরা" নামে পরিচিত। কুইয়ার লাউঞ্জের প্যানেলগুলি আনুষ্ঠানিকভাবে টিআইএফএফের সাইটে তালিকাভুক্ত করা হয়েছিল। টিআইএফএফ-এর তালিকায় কুইয়ার লাউঞ্জের উল্লেখযোগ্য কিছু অনুষ্ঠানের মধ্যে ছিল ফিনিক্স থিয়েটারে শর্টবাস চলচ্চিত্রের জন্য ১,১০০ জনের একটি পার্টি, যেখানে মঞ্চে ৪৪ জন শিল্পী উপস্থিত ছিলেন। কুইয়ার লাউঞ্জ দুটি প্যানেল আলোচনা এবং প্রথমবারের মতো কুইয়ার ও কুইয়ার-বান্ধব পেশাদার নেটওয়ার্কিং ব্রাঞ্চের আয়োজন করেছিল। এটি বে স্ট্রিট এবং ব্লুর অ্যাভিনিউয়ের সংযোগস্থলে অ্যাংলিকান চার্চ অফ দ্য রিডিমারে হয়েছিল। প্রথম বছরেই টরন্টোর সমকামী / লেসবিয়ান পত্রিকা এক্সট্রা, মূলধারার আই উইকলি এবং জাতীয় প্রকাশনা ম্যাকলিন'স এবং দ্য গ্লোব অ্যান্ড মেইল - এই সব মাধ্যম থেকে কুইয়ার লাউঞ্জ ব্যাপক প্রচার লাভ করে।

 তথ্যসূত্র 

 বহিঃসংযোগ 

 কুইয়ার লাউঞ্জ ওয়েবসাইট 
 ভিডিও সাক্ষাৎকার: সানড্যান্স ফিল্ম ফেস্টিভ্যালে দ্য কুইয়ার লাউঞ্জ

বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন